
Rīgā 2022. gada 18. oktobrī (prot. Nr. 53 20. §)
Grozījumi Ministru kabineta 2020. gada 21. janvāra noteikumos Nr. 41 "Noteikumi par integrētajā iekšlietu informācijas sistēmā iekļaujamām ziņām personas, mantas vai dokumenta atrašanās vietas vai cilvēka personības noskaidrošanai vai neatpazīta cilvēka līķa identificēšanai"
Izdoti saskaņā ar Kriminālprocesa likuma 382.1 panta trešo daļu,
Administratīvās atbildības likuma 130. panta trešo daļu,
Operatīvās darbības likuma 8.1 panta trešo daļu
un likuma "Par policiju" 14.2 panta trešo daļu
· 1. Izdarīt Ministru kabineta 2020. gada 21. janvāra noteikumos Nr. 41 "Noteikumi par integrētajā iekšlietu informācijas sistēmā iekļaujamām ziņām personas, mantas vai dokumenta atrašanās vietas vai cilvēka personības noskaidrošanai vai neatpazīta cilvēka līķa identificēšanai" (Latvijas Vēstnesis, 2020, 16. nr.) šādus grozījumus:
· 1.1. papildināt ar 6.9. apakšpunktu šādā redakcijā:
· "6.9. iegūtu informāciju, lai noskaidrotu personu procesuālās darbības veikšanai.";
· 1.2. papildināt ar 8.2.1 apakšpunktu šādā redakcijā:
· "8.2.1 atrastu bez vēsts pazudušu personu, lai draudu novēršanas nolūkā uz laiku to aizsargātu;"
· 1.3. papildināt ar 8.7. apakšpunktu šādā redakcijā:
· "8.7. iegūtu informāciju, lai noskaidrotu personu procesuālās darbības veikšanai.";
· 1.4. papildināt ar 9.2.1 apakšpunktu šādā redakcijā:
· "9.2.1 atrastu bez vēsts pazudušu personu, lai draudu novēršanas nolūkā uz laiku to aizsargātu;"
· 1.5. izteikt 12. punktu šādā redakcijā:
· "12. Lai sasniegtu šo noteikumu 6.1., 6.2., 6.3., 6.4., 6.7., 6.9., 7.1., 8.1., 8.2., 8.3., 8.4., 8.5., 8.7., 9.1., 9.2., 9.2.1 un 9.3. apakšpunktā minēto mērķi, reģistrā par personu iekļauj šādas ziņas:
· 12.1. vārds(-i);
· 12.2. uzvārds;
· 12.3. personas kods (ja tas ir zināms);
· 12.4. dzimšanas datums;
· 12.5. dzimšanas vieta (ja tā ir zināma);
· 12.6. dzimums (ja tas ir zināms);
· 12.7. valstiskā piederība (ja tā ir zināma);
· 12.8. īpašas fiziskās pazīmes, kas var palīdzēt identificēt personu (ja tās ir zināmas);
· 12.9. personas un tās īpašo pazīmju (kas var palīdzēt identificēšanā) attēli (ja tie ir pieejami);
· 12.10. īpašas norādes par iespējamo personas bīstamību (ja tās ir zināmas);
· 12.11. norādi par dokumentu, kas var veicināt personas atrašanu.";
· 1.6. papildināt ar 14.10. apakšpunktu šādā redakcijā:
· "14.10. dokumenta derīguma termiņš (ja tas ir zināms).";
· 1.7. izteikt 15. punktu šādā redakcijā:
· "15. Lai sasniegtu šo noteikumu 6.8., 8.2.1, 9.5., 9.6. vai 9.2.1 apakšpunktā minēto mērķi, reģistrā attiecīgi par neidentificētu cilvēku, neatpazīta cilvēka līķi vai bez vēsts pazudušu personu iekļauj šādas ziņas:
· 15.1. atrašanas (konstatēšanas) datums un vieta;
· 15.2. dzimums;
· 15.3. aptuvenais vecums (ja ir iespējams noteikt);
· 15.4. ārējā izskata un īpašo pazīmju (kas var palīdzēt identificēšanā) apraksts;
· 15.5. drēbju un klātesošo mantu (kas var palīdzēt identificēšanā) apraksts;
· 15.6. īpašo pazīmju, drēbju un klātesošo mantu (kas var palīdzēt identificēšanā) attēli.";
· 1.8. papildināt ar 16.1 punktu šādā redakcijā:
· "16.1 Lai sasniegtu šo noteikumu 6.1. vai 6.2. apakšpunktā minēto mērķi, ziņas par personu reģistrā uz 48 stundām var padarīt meklēšanai nepārlūkojamas. Minēto termiņu var pagarināt vēl par 48 stundām.";
· 1.9. papildināt ar 16.2 punktu šādā redakcijā:
· "16.2 Amatpersona reģistrā var iekļaut informāciju par mantu vai dokumentu, ja ir pamats uzskatīt, ka attiecīgajai mantai vai dokumentam, kas nav iekļauts reģistrā, ir saistība ar reģistrā iekļauto personu un attiecīgā informācija var veicināt noteiktā mērķa sasniegšanu.";
· 1.10. papildināt ar 16.3 punktu šādā redakcijā:
· "16.3 Amatpersona reģistrā var izveidot tajā jau iekļauto ziņu par personu, mantu vai dokumentu sasaisti, ja ir pamats uzskatīt, ka tā var palīdzēt noteiktā mērķa sasniegšanai.";
· 1.11. izteikt 17. punktu šādā redakcijā:
· "17. Lai veiktu identifikāciju, papildus šo noteikumu 12. un 15. punktā minētajām ziņām reģistrā var iekļaut personas pirkstu (delnu) nospiedumu attēlu un sejas digitālo attēlu.";
· 1.12. izteikt 21.9. apakšpunktu šādā redakcijā:
· "21.9. prokuratūras struktūrvienībām;"
· 1.13. papildināt ar 21.1 punktu šādā redakcijā:
· "21.1 Piekļuve ziņām, kas reģistrā ir iekļautas tikai šo noteikumu 8.4., 8.5. vai 8.7. apakšpunktā minētā operatīvās darbības procesa uzdevuma vai operatīvās darbības subjekta amatpersonas izvēlētā operatīvās darbības pasākuma mērķa sasniegšanai, atbilstoši normatīvajos aktos noteiktajai kompetencei ir šo noteikumu 21.1., 21.2.., 21.3., 21.5., 21.6., 21.7., 21.9. un 21.11. apakšpunktā minētajām iestādēm.";
· 1.14. papildināt ar 33.7. apakšpunktu šādā redakcijā:
· "33.7. dokumentiem, kas ļauj noskaidrot fiziskās personas identitāti un var būt tās rīcībā;"
· 1.15. papildināt ar 33.8. apakšpunktu šādā redakcijā:
· "33.8. jebkādām citām ziņām (piemēram, par personas identitāti, ja tā atšķiras no pārbaudes laikā noskaidrotās, par lidojuma grafikiem un maršrutiem, ja attiecīgās ziņas minētajai amatpersonai nav iespējams iegūt no pieejamām informācijas sistēmām, par novērojamiem mobilā tālruņa numuriem, par apģērbu, ko valkā persona), ko lūdz noskaidrot amatpersona, kura iekļāvusi ziņas reģistrā.";
· 1.16. izteikt 39.2. apakšpunktu šādā redakcijā:
· "39.2. kad pagājis viens gads no ziņu iekļaušanas reģistrā šo noteikumu 6.1., 6.2., 6.3., 6.4., 6.7., 6.8., 6.9., 7.1., 8.1., 8.2., 8.2.1, 8.3., 8.4., 8.5., 8.7., 9.1., 9.2., 9.2.1 vai 9.3. apakšpunktā minētā mērķa sasniegšanai vai to aktualizācijas – attiecībā pret personu;"
· 1.17. papildināt ar 39.5. apakšpunktu šādā redakcijā:
· "39.5. kad persona ir sasniegusi pilngadību.";
· 1.18. papildināt ar 39.1 punktu šādā redakcijā:
· "39.1 Ja no reģistra tiek dzēstas ziņas par personu, automātiski tiek dzēsts saistītais ieraksts par attiecīgo mantu vai dokumentu. Ja ziņas par attiecīgo mantu vai dokumentu reģistrā ir iekļautas saskaņā ar šo noteikumu 13. vai 14. punktu, reģistrā paliek ieraksts par attiecīgo mantu vai dokumentu.";
· 1.19. papildināt ar 40.1 punktu šādā redakcijā:
· "40.1 Četrus mēnešus pirms personas pilngadības sasniegšanas reģistrs automātiski nosūta brīdinājumu iestādei, kuras amatpersona iekļāvusi ziņas reģistrā par attiecīgo faktu."
· 2. Noteikumi stājas spēkā 2023. gada 1. jūlijā.

